als_Latn dik_Latn sag_Latn
Studimet tregojnë se vetëm 10% e njerëzve flenë të zhveshur dhe kjo është e habitshme duke marrë parasysh sa të mira kjo gjë sjell. Nëse mendimi i të fjeturit zhveshur nuk ju tërheq, ja shtatë arsye që mund t’ju bindin.
1.Njerëzit që flenë zhveshur kanë tendencën të kenë marrëdhënie më të mira. Kontakti lëkurë më lëkurë çliron oksitocinën, hormonin e lidhjes. Ato pizhamat e bezdisshme e pengojnë këtë kontakt dhe ne kemi nevojë për këtë hormon pasi rrit lumturinë, ul stresin dhe tensionin e gjakut.
2.Të fjeturit zhveshur ul rrezikun e infeksioneve kërpudhore. Lejon zonën vaginale të ajroset dhe mund të parandalojë këto infeksione të cilat zhvillohen në kushte të ngrohta dhe të lagështa.
3.Do të keni një trup më të shëndetshëm. Të veshurit e rrobave natën e mban trupin ngrohtë çka parandalon çlirimin e hormonit të rritjes. Ky hormon riparon trupin duke stimuluar sistemin imun, duke ndrequr indet, duke krijuar muskuj, duke ulur rrezikun e diabetit etj.
4.Do të keni marrëdhënie seksuale më të mirë. Mendojeni, me gjithë oksitocinën e çliruar dhe jeni të dy të zhveshur tashmë!
5.Trupat tanë duhet të freskohen gjatë natës, kjo ul nivelet e kortisolit. Nëse ne nuk flemë mjaftueshëm, zgjohemi me nivele t ë larta kortisoli. Nivelet e larta t ë kortisolit ndikojnë tek oreksi dhe tek tendenca për të ngrënë më shumë seç duhet.
6.Të fjeturit zhveshur ju mban të rinj. Duke mbajtur një temperaturë më të ulët, lejon funksionimin e rregullt të hormoneve kundër-plakjes dhe atyre të rritjes. Shumë njerëz e shohin si diçka shumë të rëndësishme rehatinë që sjell të fjeturit në ngrohtësi, por një ambjent fjetjeje i ngrohtë, parandalon freskinë natyrale që duhet të ketë trupi ndërkohë që flini.
7.Do t’ju rrisë vetëvlerësimin. Kur flini të zhveshur mësoheni të jeni më rehat me trupin tuaj. Dhe kur mësoni të jeni rehat me veten, do të jeni më të lumtur. Pa përmendur se në qoftë se do të rrini gjithë atë kohë të zhveshur, do të doni të dukeni më mirë.
Burimi: Organic Health
als_Latn als_Latn als_Latn als_Latn als_Latn als_Latn als_Latn als_Latn eng_Latn